Wikipédia-vita:Felküldési segédlet

message: Mi a helyzet a fotóretusálási eljárás által keletkezett képpel, különösen, ha az eredeti (esetleg jogvédett) példányhoz való hasonlatossága különféle filterek használata miatt szabad szemmel egyértelműen felismerhetetlen? Gubb
replies: text: A jog azt mondja, hogy a „kreatív tevékenység eredménye” új védett terméket hoz létre, tehát a végeredmény mindenképp a készítője által licencelhető.
replies: text: : Ezt úgy értelmezem, hogy a készítője által licencelhető; tehát aki a retusálást végezte, nem pedig az eredeti készítője által.

text: Ha felismerhetetlen az eredeti, akkor szerintem mi sem tudjuk felismerni, és elfogadjuk, hogy a szerző nem használt ilyet. Ha felismerhető az eredeti, akkor alapesetben „ne küldd fel a Wikipédiába”; de ez az egész leírás azoknak készült, akik nem képesek az árnyaltabban fogalmazott elveket követni... --grin ✎ 2004. december 1., 22:50 (CET)

message: Szerintem kellene lennie a képhasználati irányelvek oldalon, hogy hogyan hivatkozhat pl. GFDL-re vagy a Creative Commmons-ra. A sablonok használatára gondolok itt. Szeintem ebben a részben megfelelő lenne.
-- Árpi (Harp) 2004. december 3., 12:13 (CET)
thread_title: Utalás sablonokra

message: Az en.wikipedia.org-on a szócikkekhez csatolt képek az értelmezésem szerint felhasználhatók a hu-n is, mivel azok már GPL/GFDL alatt állnak... vagy nem jól értelmezem? Ha pedig így van, akkor miért annyira kevés az átemelt kép??
-- Bert 2004. december 15., 15:58 (CET)
replies: text: Nem, hibásan értelmezed. Sajnos a „fair use” képek nem használhatóak fel (gondolkodás/utánanézés nélkül). Lásd: szabad források, képhasználat, felküldési egyszeregy. A Commons képei pedig felküldés nélkül is használhatóak, ha valaki kikeresi a megfelelőt. --grin ✎ 2004. december 15., 21:27 (CET)
thread_title: Angol wikipédiás képek

message: Szeretném, ha a következő szakasz is szerepelne az útmutatóban, mert gyakori probléma. -- nyenyec ☎ 2005. június 21., 00:59 (CEST)
----
A képet egy másik Wikipédiában találtam
*[x/a] A kép lapján szerepel a pontos szabad licenc és az eredeti forrás
**Ok, a kép használható, ilyenkor add meg a pontos URL-t az eredeti címre (tehát ne csak azt, hogy "német Wikipédia")
*[x/b] A másik Wikipédiában sem szerepel a képhez tartozó licenc és / vagy forrás
**A képet ne küldd fel a Wikipédiára, mert jogsértő.
*[x/c] A másik Wikipédiában a "fair use"-ra hivatkoznak
**A képet ne küldd fel a Wikipédiára, mert a magyar jog nem ismeri a "fair use" fogalmát.
thread_title:  Képek más Wikipédiákból 

message: Nem kéne ezt az útmutatót a Wikipédia:Copyright helyére betenni (vagy valahogy összegyúrni vele)? Nem nagyon találják meg az emberek. --TG® 2005. szeptember 11., 08:36 (CEST)
thread_title:  útmutató helye 

message: Ez nekem még mindig nem egészen világos. Ha én valami jogvédett dolgot lefényképezek, akkor a kép lehet szabad licencű? Gondolok itt egy játék dobozára vagy egy jogvédett emblémával díszített bögrére pl.. Ez [1/a] vagy [10/a]? Betti 88.209.201.249 2006. szeptember 28., 17:26 (CEST)
replies: text: Csak engedéllyel lehet szabad licencű. Alfa-ketosav vita 2021. augusztus 26., 15:31 (CEST)
replies: text: :@Alfa-ketosav ez egy lassan 15 éves kérdés :D Xia  Üzenő  2021. augusztus 26., 15:44 (CEST)
replies: text: ::Attól még nem változott a törvény, csak az útmutató. Alfa-ketosav vita 2021. augusztus 26., 16:16 (CEST)
thread_title:  homály 

message: Meg tudnátok mondani, hogy szabad-e magyarra fordítani és a magyar wikipédiába feltenni GFDL alatt publikált más nyelvű szövegeket?
Rob 2007. február 9., 14:03 (CET)
replies: text: Igen lehet. Szerkesztési összefoglalóban, vagy a vitalapon megadhatod, hogy honnan származik. -- nyenyec ☎ 2007. február 9., 15:25 (CET)
thread_title:  Szövegek fordítása más wikipédiákból 

message: ennek a zenésznek a zenéjéhez kapcsolódó cikkeket fordítom, és illusztrálnám a hivatalos oldalon található albumborítókkal. a jogi részben azt írja (ha jól értelmeztem) szabadon felhasználhatom ha linkelek az oldalára. ezek után milyen licencelést rakjak a képre? vagy küldjek engedélykérő levelet? --Lenry 2007. június 19., 00:18 (CEST)
replies: text: Mindenképp küldj engedélykérő levelet, mert elég határozottan tiltja bármiféle anyag felhasználását az ő előzetes írásbeli engedélye nélkül. Valahol találsz itt a Wikipédián mintalevelet erre az esetre, amit átszerkesztve el tudsz neki küldeni. A "linkelés" szerintem kicsit félrevezető. Ha olyan linket hozol létre, ami az ő oldalán egy bizonyos képre mutat, azt előbb-utóbb meg fogja unni, mert a kép minden esetben az általa használt szerverről fog letöltődni. Szoktunk kirakni linket, de csak hivatkozásszerűen a cikkek aljára. Ezeket a Wikipédia szoftver nem tölti be, tehát ha az volt a szándékod, hogy a cikkben megjelenjen a kép, akkor ez a módszer arra nem alkalmas. misibacsi 2007. június 19., 14:11 (CEST)
replies: text: :akkor küldök licenckérő levelet. a linkelést úgy gondoltam hogy feltöltöm a képet a Wikipédia szerverére, és alá linkként odaírom hogy innen és innen van a kép. --Lenry 2007. június 19., 21:01 (CEST)
thread_title: Ayreon

message: Egy henger térfogata 5 köbméter, átmérője mondjuk 2 méter. Mekkora a magassága? Ha ezt valaki kiszámította és közölte, akkor ez már az ő szellemi terméke? Na és ha nem 5 köbméteres, hanem 5,00000000001 köbméter??? Valami itt nagyon nem tetszik nekem. Ha egy egyértelmű számítási eredményt nem én számítottam ki, akkor alapesetben nem közölhetem (a forrás feltüntetésével)? Kétlem én ezt, valami hiányzik a Help-ből, de nagyon ám. – Dezső László vita 2009. május 10., 20:08 (CEST)
replies: text: Soha sem késő alapon válaszolok: az útmutató főleg a képekről szól. A szerzői jog pedig egy meghatározott körről, a nem materiális művekről szól. Amire te gondolsz az nem szerzői jog, hanem szabadalmi: egy módszer vagy eljárás védelme. A szabadalmak teljesen más szörnyek: ott nem automatikusan keletkezik védelem, hanem neked kell azt kezdeményezni, mint feltalálónak, és nem minden esetben van jogod ezt megtenni. A konkrét kérdésedre: a kiszámítási eljárás általában nem szabadalmaztatható, tehát alkalmazhatod. A kiszámítás végeredménye, amennyiben egy eljárást egyértelműen követ (vagyis bárki csinálja, mindig ugyanaz lesz a végeredmény) szintén nem védett, lévén nem szükséges hozzá kreatív tevékenység. Ha másvalaki számolta ki, és számodra lehetetlen ezt utána csinálni akkor ez egy olyan speciális eset, amire nem tudok általános választ adni. – grin ✎ 2017. május 15., 07:59 (CEST)
thread_title:  Egyértelmű dolgok??? 

message: Magyarul nem feltöltésnek nevezzük azt a folyamatot amikor egy adatot egy internet re csatlakozó tárhelyen helyezünk el?
Szerintem A Feltöltési útmutató helyesebb lenne.--Mogorv vita 2012. január 18., 03:50 (CET)
replies: text: Van aki így mondja, van aki meg amúgy, mint a példa is mutatja. :-) – grin ✎ 2017. május 15., 08:01 (CEST)
thread_title:  Lap címe 

message: A felküldési útmutató megújításának korábbi megbeszélése itt található. Teemeah   poke me  2012. július 19., 15:47 (CEST)
replies: text: …és utólagos millió köszönet a szorgos újítóknak! Szép lett! – grin ✎ 2017. május 15., 08:02 (CEST)
thread_title:  Korábbi megbeszélés